CELEX: 32014L0101
Language: sl
Date: 2014-10-30 00:00:00
Title: Direktiva Komisije 2014/101/EU z dne 30. oktobra 2014 o spremembi Direktive Evropskega parlamenta in Sveta 2000/60/ES o določitvi okvira za ukrepe Skupnosti na področju vodne politike  Besedilo velja za EGP

31.10.2014   
            
            
               SL
            
            
               Uradni list Evropske unije
            
            
               L 311/32
            
         DIREKTIVA KOMISIJE 2014/101/EU
   z dne 30. oktobra 2014
   o spremembi Direktive Evropskega parlamenta in Sveta 2000/60/ES o določitvi okvira za ukrepe Skupnosti na področju vodne politike
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (1) in zlasti prvega pododstavka člena 20(1) Direktive,
   ob upoštevanju naslednjega:
   
               (1)
            
            
               Zagotoviti bi bilo treba kakovost in primerljivost metod, uporabljenih za spremljanje parametrov, ki jih razvijejo države članice v okviru svoje odgovornosti za spremljanje ekološkega stanja voda na podlagi člena 8 Direktive 2000/60/ES.
            
         
               (2)
            
            
               Oddelek 1.3.6 Priloge V k Direktivi 2000/60/ES zahteva, da so metode, uporabljene za spremljanje parametrov, skladne z navedenimi mednarodnimi standardi ali takimi drugimi nacionalnimi ali mednarodnimi standardi, ki bodo zagotovili z znanstvenega vidika enako kakovostne in primerljive podatke. Mednarodni standardi, navedeni v Prilogi V, so tisti, ki so bili na razpolago v času sprejetja navedene direktive.
            
         
               (3)
            
            
               Od objave Direktive 2000/60/ES je Evropski odbor za standardizacijo (CEN) objavil številne nove standarde, nekatere od njih skupaj z Mednarodno organizacijo za standardizacijo, ki se nanašajo na biološko vzorčenje fitoplanktona, makrofitov in fitobentosa, bentoških nevretenčarjev, rib in hidromorfološke značilnosti. Navedene standarde bi bilo treba dodati oddelku 1.3.6 Priloge V k Direktivi 2000/60/ES.
            
         
               (4)
            
            
               Zaradi neprekinjenega procesa razvoja novih standardov in posodobitve obstoječih, nekaterih standardov, navedenih v oddelku 1.3.6 Priloge V k Direktivi 2000/60/ES, člani CEN več ne objavljajo in bi zato morali biti izbrisani.
            
         
               (5)
            
            
               Dva standarda (EN ISO 8689-1:1999 in EN ISO 8689-2:1999 9), navedena v oddelku 1.3.6 Priloge V k Direktivi 2000/60/ES, sta se nanašala na biološko klasifikacijo in ne spremljanje; upoštevala sta se naknadno pri razvoju protokolov za določitev meja med razredi v okviru skupne strategije izvajanja in se sedaj lahko izbrišeta.
            
         
               (6)
            
            
               Direktivo 2000/60/ES bi bilo zato treba ustrezno spremeniti.
            
         
               (7)
            
            
               Ukrepi iz te direktive so v skladu z mnenjem Odbora, ustanovljenega v skladu s členom 21(1) Direktive 2000/60/ES –
            
         SPREJELA NASLEDNJO DIREKTIVO:
   Člen 1
   Priloga V k Direktivi 2000/60/ES se spremeni v skladu s Prilogo k tej direktivi.
   Člen 2
   1.   Države članice najpozneje do 20. maja 2016 sprejmejo zakone in druge predpise, potrebne za uskladitev s to direktivo. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 30. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 327, 22.12.2000, str. 1.
   
      PRILOGA
      V Prilogi V k Direktivi 2000/60/ES se oddelek 1.3.6 nadomesti z naslednjim:
      
         „1.3.6   Standardi za spremljanje elementov kakovosti
         
         Metode, uporabljene za spremljanje parametrov, morajo biti skladne s tu navedenimi mednarodnimi standardi, če obsegajo spremljanje, ali takimi drugimi nacionalnimi ali mednarodnimi standardi, ki bodo zagotovili z znanstvenega vidika enako kakovostne in primerljive podatke.
         
            Standardi za vzorčenje bioloških elementov kakovosti
         
         Generične metode za uporabo s posebnimi metodami iz standardov, ki se nanašajo na naslednje biološke elemente kakovosti:
         
                     EN ISO 5667-3:2012
                  
                  
                     Kakovost vode – Vzorčenje – 3. del: Shranjevanje in ravnanje z vzorci
                  
               
            Standardi za fitoplankton
         
         
                     EN 15204:2006
                  
                  
                     Kakovost vode – Smerni standard za štetje fitoplanktona z invertno mikroskopijo (postopek po Utermöhlu)
                  
               
                     EN 15972:2011
                  
                  
                     Kakovost vode – Navodilo za kvantitativne in kvalitativne preiskave morskega fitoplanktona
                  
               
                     ISO 10260:1992
                  
                  
                     Kakovost vode – Merjenje biokemijskih parametrov – Spektrometrično določevanje koncentracije klorofila
                  
               
            Standardi za makrofite in fitobentos
         
         
                     EN 15460:2007
                  
                  
                     Kakovost vode – Navodilo za preiskave višjih vodnih rastlin jezer
                  
               
                     EN 14184:2014
                  
                  
                     Kakovost vode – Navodilo za pregledovanje vodnih makrofitov tekočih voda
                  
               
                     EN 15708:2009
                  
                  
                     Kakovost vode – Smerni standard za rutinsko pregledovanje, vzorčenje in laboratorijske analize fitobentov v plitvih vodotokih
                  
               
                     EN 13946:2014
                  
                  
                     Kakovost vode – Navodilo za rutinsko vzorčenje in pripravo vzorcev bentoških kremenastih alg rek in jezer
                  
               
                     EN 14407:2014
                  
                  
                     Kakovost vode – Navodilo za identifikacijo in štetje vzorcev bentoških kremenastih alg rek in jezer
                  
               
            Standardi za bentoške nevretenčarje
         
         
                     EN ISO 10870:2012
                  
                  
                     Kakovost vode – Navodila za izbiro metod in opreme za vzorčenje bentoških nevretenčarjev v celinskih vodah
                  
               
                     EN 15196:2006
                  
                  
                     Kakovost vode – Navodilo za vzorčenje in obdelavo levov bub trzač (Diptera: Chironomidae) za ekološko ocenjevanje
                  
               
                     EN 16150:2012
                  
                  
                     Kakovost vode – Navodilo za vzorčenje bentoških nevretenčarjev v sorazumerju z zastopanostjo habitatov v prebrodljivih rekah
                  
               
                     EN ISO 19493:2007
                  
                  
                     Kakovost vode – Navodilo za biološki pregled morskega litorala/obrežnega pasu in sublitoralnega trdnega dna
                  
               
                     EN ISO 16665:2013
                  
                  
                     Kakovost vode – Smernice za kvantitativno vzorčenje in obdelavo vzorcev morske makrofavne sedimentnega dna
                  
               
            Standardi za ribe
         
         
                     EN 14962:2006
                  
                  
                     Kakovost vode – Navodilo za področje uporabe in izbiro metod vzorčenja rib
                  
               
                     EN 14011:2003
                  
                  
                     Kakovost vode – Vzorčenje rib z elektriko
                  
               
                     EN 15910:2014
                  
                  
                     Kakovost vode – Navodilo za ocenjevanje številčnosti rib z mobilnimi hidroakustičnimi metodami
                  
               
                     EN 14757:2005
                  
                  
                     Kakovost vode – Vzorčenje rib s pomočjo zabodnih mrež (gillnet)
                  
               
            Standardi za hidromorfološke parametre
         
         
                     EN 14614:2004
                  
                  
                     Kakovost vode – Navodilo za ocenjevanje hidromorfoloških značilnosti vodotokov
                  
               
                     EN 16039:2011
                  
                  
                     Kakovost vode – Navodilo za ocenjevanje hidromorfoloških značilnosti jezer
                  
               
            Standardi za fizikalno-kemijske parametre
         
         Kakršni koli ustrezni standardi CEN/ISO“